《戊午夏五月六日过访邓玄度如水居偕陈仪翔留酌用玄度韵赋谢 其一》
明代·张萱

盈盈一水独根寻，谁谓穷交有市心。却扫已知□句癖，逃名何必入山深。

客从东道知贤主，谁向西归问好音。共说交情淡似水，相逢犹觉语移阴。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。